Sifan Hassan

Rhedwr pellter canol a phellter hir o'r Iseldiroedd a aned yn Ethiopia yw Sifan Hassan (ganed 1993). Mae hi'n adnabyddus am ei gallu i gystadlu dros bellteroedd gwahanol, gan ennill medalau Olympaidd yn rasys 1,500m, 5,000m, 10,000m a'r marathon.

Daeth Hassan i'r Iseldiroedd fel ffoadur, a daeth yn ddinesydd yr Iseldiroedd yn 2013.

Gyrfa athletau
Ar ôl derbyn pasbort yr Iseldiroedd rhedodd Hassan dros ei gwlad newydd ym Mhencampwriaeth Traws Gwlad Ewropeaidd 2013. Enillodd y medal aur dan 23.

Enillodd hi'r medal efydd 1,500m ym Mhencampwriaethau'r Byd 2015, wedyn ennill aur yn ras uwch y Pencampwriaeth Traws Gwlad Ewropeaidd 2015.Hassan and Kaya victorious at European Cross Country Championships . IAAF (13 Rhagfyr 2015). Cyrchwyd 13 Awst 2024.

Hi oedd deiliad record y byd dros 1500m pan gyrhaeddodd Gemau Olympaidd Tokyo yn 2021, gydag uchelgais i ennill medalau aur 1,500m, 5,000m a 10,000m. Llwyddodd i ennill aur yn y rasys 5,000m a 10,000m ac efydd yn y ras 1,500m.

Yng Ngemau Olympaidd 2024 ym Mharis, enillodd hi fedalau efydd yn y rasys 10,000m a 5,000m. Wedyn ar y dydd olaf, enillodd Hassan y marathon, ar ôl sbrintio'r 200m olaf a phasio'r rhedwr blaen, Tigst Assefa. Hi oedd yr athletwr cyntaf, gwryw neu fenyw, i ennill tair medal mewn tri gornest gwahanol mewn un Gêm Olympaidd ers 1952. Hi hefyd oedd y fenyw gyntaf i ennill medal aur Olympaidd yn y rasys 5,000m, 10,000m a marathon. 

Cyfeiriadau

Categori:Athletwyr o'r Iseldiroedd
Categori:Cystadleuwyr yng Ngemau Olympaidd yr Haf 2016
Categori:Cystadleuwyr yng Ngemau Olympaidd yr Haf 2020
Categori:Cystadleuwyr yng Ngemau Olympaidd yr Haf 2024
Categori:Genedigaethau 1993
Categori:Pobl a aned yn Ethiopia
Categori:Rhedwyr